

**Årsmøte 26. januar 2023**

**i**

**Fagforbundet Herøy avdeling 569**

**Saksliste**

01/23 Godkjenning av innkalling

02/23 Godkjenning av saksliste

03/23 Valg av møteleder

04/23 Valg av sekretær

05/23 Valg av tellekorps

06/23 Valg av hvem som skal underskrive protokoll

07/23 Årsberetning

08/23 Handlingsplan

09/23 Regnskap

10/23 Valg

11/23 Innkomne saker

12/23 Budsjett 2022

**01/23 Godkjenning av innkalling**

Årsmøtet ble kunngjort til medlemmene i Fagforbundet Herøy på SMS 25. desember 2022. Det ble sendt ut SMS til medlemmene med påminnelse 19.januar 2023.

**Forslag til vedtak:** Innkallingen godkjennes

**02/23 Godkjenning av saksliste**

**Forslag til vedtak:** Sakslisten godkjennes

**03/23 Valg av møteleder**

**Forslag til vedtak:** Nestleder Marit Dahl Jørgensen

**04/23 Valg av sekretær**

**Forslag til vedtak:** Mariann Rønneberg

**05/23 Valg av tellekorps**

**Forslag til vedtak:** Velges på årsmøtet

**06/23 Valg av hvem som skal underskrive protokoll**

**Forslag til vedtak:** Velges på årsmøtet

**07/23 Årsberetning**

Styret har i perioden hatt følgende sammensetning:

Leder: Mariann Rønneberg

Nestleder, samt Fane 2: Marit Dahl Jørgensen

Opplæringsansvarlig: Mariann Rønneberg

Kasserer: Mette Pedersen

Leder yrkesseksjon helse og sosial: Ante Johan Eide

Leder yrkesseksjon kirke, kultur og oppvekst: Astrid Nilsen

Leder yrkesseksjon samferdsel og teknisk: Odd Arne Svinøy

Leder yrkesseksjon kontor og administrasjon: Marit Dahl Jørgensen

Ungdomstillitsvalgt: Ubesatt

Pensjonisttillitsvalgt: Heidi Regine Furu

Hovedtillitsvalgt KS: Mariann Rønneberg

Representanter til Forbundsregionens representantskap/regionmøte:

Leder Mariann Rønneberg

Vara: nestleder Marit Dahl Jørgensen

Representanter til LO Ytre Helgelands Årsmøte:

Leder Mariann Rønneberg har i perioden sittet som leder i LO Ytre Helgeland.

Valgkomitéen:

Tonje Paasche

Merete Storrø

Jelena Budesa, flyttet, erstattet med Elin Nilsen

Revisorer:

Bjarne Nikolaisen

Eli Heidi Edvardsen

Fagforbundets Hovedtillitsvalgte har kontor i mellombygget på kommunehuset. Dette er forholdsvis nytt, og inneholder stort sett det utstyr som trengs. HTV har kontordag hver onsdag. Kontoret benyttes også av karrieresenteret ved behov. I år har Landbrukskontoret også flyttet inn. Landbrukskontoret har kontordag mandager. Karrieresenteret er her fortrinnsvis torsdager, men ikke ukentlig- mer ved behov. Datautstyr har blitt oppgradert som følge av dette.

Fagforbundet Herøy har fra i januar i fjor frikjøp av nestleder. Det er 5% og dekkes av Fagforbundet Nasjonalt. Det utgjør en dag i måneden, og vil fortrinnsvis være siste onsdag i måneden. Frikjøpet går i hovedsak ut på Fane 2-arbeid og øvrig forbundsarbeid. HTV i KS er frikjøpt 20 % av arbeidsgiver Herøy Kommune.

Fagforbundet Herøy har pr 3. januar i år 175 medlemmer totalt. Av disse er 144 kvinner. Og 76 er pensjonister. Dette er like mange medlemmer som på samme tid i fjor. Eneste forskjell er at det er en ekstra yrkesaktiv, sammenlignet med fjoråret. Så vi er stabile i medlemsmassen.

Vi har avholdt tre styremøter siden forrige årsmøte, og ett medlemsmøte.

Det har blitt avholdt Hovedtillitsvalgtmøter i 2021. Tilstede på disse møtene er HTV i Fagforbundet, NSS, NITO, FO og Utdanningsforbundet. Der blir det diskutert felles interesser opp imot Kommunen, og hva vi skal samarbeide om.

De plasstillitsvalgte har vært Karin Johannesen Rølvåg på SFO/skolen, Astrid Nilsen i Herøy barnehage, Ante Eide på sykehjemmet, Marit Dahl Jørgensen på kommunehuset, og Mariann Rønneberg i miljøtjenesten. Tillitsvalgt for PBL er Marie Eliassen.

Leder har deltatt på representantskapsmøtene vår og høst, samt to representantskapsmøter på Teams. Leder har også deltatt på Teams-møter med fylkesstyret og de andre lederne i fylket. Disse møtene er ca. hver 14. dag.

Leder og nestleder har deltatt på Fagforbundets «Kurs i Kommuneøkonomi» på Teams. Kurset gikk over tre dager a tre timer.

Leder i Fagforbundet, har som leder i LO Ytre Helgeland, deltatt på alle styremøter der, samt fylkesmøtene vår og høst. Leder er også LO sin representant til styret i Tverrfaglig Opplæringskontor Ytre Helgeland, og har deltatt på styremøter som har blitt avholdt der.

En tillitsvalgt har fullført fase 2 skolering. Dette innebærer en grundig gjennomgang av lovverk og Fagforbundet som organisasjon. Skoleringen innebærer tre samlinger med til sammen ti kursdager.

Leder har gjennomført fase 3 skolering som går over to samlinger på en uke hver, samt et prosjektarbeid.

Vi har hatt to besøk av Stig Edvardsen som sitter i fylkesstyret. I løpet av de to besøkene har vi gjennomført arbeidsplassbesøk på nesten alle arbeidsplasser der vi har medlemmer. Der ble det utdelt Fagforbundseffekter og det førte også til at vi vervet nye medlemmer.

**Forslag til vedtak**: Årsberetningen vedtas

**08/23 Handlingsplan**

Verving av nye medlemmer. Å være medlem i en arbeidstakerorganisasjon har lang tradisjon. Vi må informere om hvorfor det er viktig å være organisert. Vi oppfordrer alle våre medlemmer om å fortelle om Fagforbundet til nye arbeidstakere.

Delta på yrkesmessen, Fagforbundet tar stilling til dette ved en lokal yrkesmesse, dette tas opp om det blir aktuelt.

Medlemspleie der vi arrangerer møter med matservering og faglig innhold. Vi skal ta vare på våre medlemmer og vise at vi setter pris på at de vil være medlemmer hos oss. Å være medlem i Fagforbundet er mer enn å få hjelp i arbeidsrelaterte situasjoner, det er omsorg solidaritet og samhold.

Verving av 3 givere til barnebyen pr år, dette gjennom å opplyse medlemmene om barnebyen og gi dem mulighet for å bli fadder. Fortsette å samle inn penger ved loddsalg på våre arrangementer, så alt det vi får inn på loddsalg i dag går til barnebyen.

Fortsette det kontinuerlige arbeidet for å sørge for faste stillinger og mot ufrivillig deltid. Våre medlemmer skal kunne ha et arbeid der de er økonomisk uavhengig.

Fortsette samarbeidet med de andre arbeidstakerorganisasjonene i kommunen. Vi ser alle nytten av å møtes og å stå sammen på tvers av hvilken forening vi tilhører.

Fortsatt være aktiv i LO Ytre Helgeland. Det er viktig at Fagforbundet og Herøy er godt representert i LO lokalt.

Vi vil fortsette å prioritere opplæring av tillitsvalgte. Det er viktig at vi har godt skolerte tillitsvalgte som kan hjelpe våre medlemmer. Nå har mange av kursene blitt digitale, så da kan vi delta uten å måtte betale for reise og opphold. Det har tidligere begrenset oss i forhold til opplæring. Nå er det slik at det er tiden som begrenser hvor mye vi har anledning å delta på.

**Forslag til vedtak**: Handlingsplanen vedtas

**09/23 Regnskap**

Vedlegg 1

Regnskapet er ikke ferdig revidert, så foreligger uten revidering

**Forslag til vedtak**: Regnskapet godkjennes

**10/23 Valg**

Følgende verv er på valg i år:

Leder: Mariann Rønneberg

Yrkesseksjonsleder Helse- og Sosial: Ante Eide

Yrkesseksjonsleder Kontor- og Administrasjon: Marit Dahl Jørgensen

Ungdomstillitsvalgt: Ikke besatt verv

Medlem fra valgkomitéen: Merete Storrø

Hovedtillitsvalgte trekker seg fra vervet, og har gitt valgkomiteen i oppdrag å finne en ny.

HTV: Mariann Rønneberg

**Innstilling fra valgkomitéen:** Er ikke klar ennå, men vil bli fremlagt på Årsmøtet

Valg av representanter til Forbundsregionenes representantskap/regionmøte

Forslag fra styret:

Leder (skal møte)

1. vara: Nestleder

2. vara: Yrkesseksjonsleder Helse- og Sosial

3. vara: Yrkesseksjonsleder Oppvekst- og Kultur

4. vara: Yrkesseksjonsleder Kontor- og Administrasjon

5. vara: Yrkesseksjonsleder Samferdsel- og Teknisk

**Forhandlingsutvalget:** Forhandler for Fagforbundets medlemmer ved lokale lønnsoppgjør. Her er det viktig at medlemmene i utvalget er tillitsvalgte etter en Hovedavtale. Dette er medlemmene som har sittet i utvalget:

Den Hovedtillitsvalgte leder Forhandlingsutvalget: Mariann Rønneberg

Ante Eide

Marit Dahl Jørgensen

Vara: Karin Johannesen Rølvåg

**Arbeidsmiljøutvalget**: Fagforbundet har to plasser i Kommunens Arbeidsmiljøutvalg, i perioden har det vært:

Mariann Rønneberg

Marit Dahl Jørgensen

**Administrasjonsutvalget:** Fagforbundet har to plasser i Administrasjonsutvalget, i perioden har det vært:

Mariann Rønneberg

Marit Dahl Jørgensen

**11/23 Innkomne saker**

Ingen innkomne saker

**Forslag til vedtak**:

**12/23 Budsjett**

Budsjettet er satt opp etter forventet inntekt og forventede utgifter i året som kommer. Styret ber årsmøtet om tillatelse til å flytte penger mellom postene om vi finner det nødvendig.

**BUDSJETT 2023**

Bevertning/gaver 60.000

Kurs/stipend 5.000

Honorar 21.000

Ungdom   5.000

Pensjonist   5.000

Kontor             3.000

Faste utgifter 10.000

Sum 109.000

**Forslag til vedtak**: Budsjett 2023 vedtas. Styret får tillatelse til å flytte penger mellom postene om de finner det nødvendig.